kardosdrur/scandi-wiki huggingface dataset:
Bezirk Wien-Umgebung

Bezirk Wien-Umgebung er et distrikt i Niederösterreich, som opstod i 1954, da det blev fraskilt fra Wien. Det består af fire usammenhængende områder, nemlig henholdsvis omkring Klosterneuburg, Schwechat, Purkersdorf og Gerasdorf.

Bezirksformanden har sit sæde i Klosterneuburg, men har dog også kontorer i de andre områder, så man ikke ubetinget må til Klosterneuburg for at komme til bestyrelsen.

Der er hele tiden diskussioner om hvorvidt man bør tilslutte kommunerne til de tilgrænsende bezirke. Disse er dog imod.

Kommuner 

 Ebergassing
 Ebergassing, Wienerherberg
 Fischamend
 Fischamend-Dorf, Fischamend-Markt
 Gablitz
 Gerasdorf bei Wien
 Gerasdorf, Seyring
 Gramatneusiedl
 Himberg bei Wien
 Himberg bei Wien, Velm, Pellendorf, Gutenhof
 Klein-Neusiedl
 Klosterneuburg
 Höflein an der Donau, Kierling, Klosterneuburg, Kritzendorf, Maria Gugging, Weidling, Weidlingbach
 Lanzendorf
 Leopoldsdorf
 Maria Lanzendorf
 Mauerbach
 Hainbach, Mauerbach, Steinbach
 Moosbrunn
 Pressbaum
 Au am Kraking, Pfalzau, Pressbaum, Rekawinkel
 Purkersdorf
 Rauchenwarth
 Schwadorf
 Schwechat
 Kledering, Mannswörth, Rannersdorf, Schwechat
 Tullnerbach
 Irenental, Tullnerbach-Lawies, Untertullnerbach
 Wolfsgraben
 Zwölfaxing

Eksterne henvisninger 

Wien-Umgebung
Songs of Darkness, Words of Light

Songs of Darkness, Words of Light er et album af det britiske death/doom metal-band My Dying Bride, som blev udgivet i 2004 gennem Peaceville Records. Dette var det første album med keyboardspilleren Sarah Stanton. Musikalsk var albummet atter mere traditionelt til bandets death/doom metal stil, da den vekslende vokal mellem growl og renssang blev taget i brug.

Sporliste 
 "The Wreckage of My Flesh" – 8:45
 "The Scarlet Garden" – 7:49
 "Catherine Blake" – 6:32
 "My Wine in Silence" – 5:53
 "The Prize of Beauty" – 8:02
 "The Blue Lotus" – 6:33
 "And My Fury Stands Ready" – 7:45
 "A Doomed Lover" – 7:54

Album fra 2004
My Dying Bride-album
A Line of Deathless Kings

A Line of Deathless Kings er det niende album af det britiske death/doom metal-band My Dying Bride, som blev udgivet i oktober 2006 gennem Peaceville Records. Der blev lavet en video til singlen "Deeper Down," som fulgte med på cd-udgaven af albummet. Videoen var instrueret af Charlie Granberg, der også havde været instruktør for Katatonias "My Twin" og "Deliberation" videoer. En begrænset udgave af albummet kom med en dobbeltsidede plakat og fem postkorte, der afbildede medlemmerne af bandet, med undtagelse af John Bennett som kun var en midlertidig musiker, der afløste Shaun Steels, som måtte forlade bandet på grund af en skade. Bennett blev senere afløst af Dan Mullins, og bassisten Adrian Jackson valgte også efter albummets udgivelse at forlade My Dying Bride. Han blev senere erstattet af Lena Abé.

Sporliste 
 "To Remain Tombless" – 6:06
 "L'Amour Detruit" – 9:08
 "I Cannot Be Loved" – 7:04
 "And I Walk with Them" – 6:37
 "Thy Raven Wings" – 5:22
 "Love's Intolerable Pain" – 6:14
 "One of Beauty's Daughters" – 5:40
 "Deeper Down" – 6:28
 "The Blood, the Wine, the Roses" – 8:21

Album fra 2006
My Dying Bride-album
Ramsløg

Ramsløg (Allium ursinum) er en 25-40 cm høj, flerårig urt med en kraftig lugt, der vokser i næringsrige skove.

Beskrivelse 
Ramsløg er en flerårig urt med en opret vækst. Stænglen er trekantet og hårløs. Den bærer to-tre langstilkede blade. Bladene er smalt elliptiske og buenervet med hel rand. Oversiden er græsgrøn, mens undersiden er lidt lysere.

Blomstringen sker i maj-juni, hvor blomsterne sidder samlet i endestillede, kugleformede stande. Standen er beskyttet af 2 højblade, der hurtigt tabes. Hver blomst har 6 rent hvide blosterblade, som er stjerneformet udbredt. Frugterne er kapsler med mange sorte frø, og ved modning falder blomsterstænglen sammen, så frugtstanden ligger på jorden.

Rodnettet består af det slanke løg, som bærer den velkendte, trævlede masse af rødder.

Højde x bredde og årlig tilvækst: 0,30 x 0,20 m (30 x 20 cm/år).

Voksested 

Arten hører hjemme i Europa, Lilleasien og Kaukasus, hvor den er knyttet til løvfældende skove som skovbundsplante. I Danmark er den temmelig almindeligt udbredt på Øerne og i det østlige Jylland, hvor den ser ud til at foretrække kystnære egne.

Anvendelse 
Anvendelse af ramsløg er set så tidligt som i et aftryk af et blad fra Barkær på Djursland, en af Danmarks ældste bopladser fra bondestenalder, mesolitikum.
Bladene kan anvendes som krydderi som hvidløg, kinaløg eller forårsløg og alle dele af planten kan tilberedes til salater, supper, brød, pasta, osv.

Ramsløg kan også bruges som konserveringsmiddel idet den har en meget stærk antibakteriel effekt. Forskerne på Det Jordbrugsvidenskabelige Fakultet ved Aarhus Universitets afdeling i Årslev på Fyn har påvist stor hæmmende effekt overfor salmonella og listeria.

Forveksling 
Ramsløg kan forveksles med høsttidløs, der indeholder cellegiften , og med liljekonval, der bl.a. indeholder flere former for hjertegift kaldet .

Lugt 
Alle dele af planten har en kraftigt lugt, der minder om hvidløg. Da ramsløg, ligesom hvidløg, indeholder stofferne alliin og allicin, virker ramsløg antibiotisk og styrker immunforsvaret.

Se også 
 Løg
 Skalotteløg
 Rødløg
 Purløg
 Forårsløg
 Naturbeskyttelsesloven

Noter

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Krydderurter
Haveplanter
Ukrudtsplanter
Hvide blomster
Løg- og knoldvækster
Konserveringsmidler
Løg-slægten
TMS Ringsted

Team Midtsjælland Ringsted er en dansk håndboldklub fra Ringsted, hvis herrehold i sæsonen 2021/22 spiller i landets bedste håndboldrække for mænd HTH Herreligaen, mesn dameholdet optræder spiller i 1. division. Klubben blev dannet i 1997 som en professionel overbygning af Ringsted IF og Vetterslev-Høm GF. Klubben har hjemme i Ringsted-Hallen.  

I 2003 rykkede klubbens herrehold op i Håndboldligaen, hvor de har været at finde indtil udgangen af 2009/10.

Herretruppen 2019-20

Dametruppen 2021-22

Eksterne henvisninger 
 TMS Ringsteds officielle hjemmeside

Sport i Ringsted
Håndboldklubber i Danmark
Etableret i 1997
Toyota Motor Manufacturing Czech Republic

Toyota Motor Manufacturing Czech Republic eller TMMCZ er en  bilfabrik i Tjekkiet i byen Kolín hvor Toyota Aygo produceres.

Bilerne 
På fabrikken bliver der produceret modellen Aygo 2022

Fabrikken 
Fabrikken, der har produceret biler siden 2005, ligger i Kolin i Tjekkiet.

Kilder 

Bilproducenter fra Tjekkiet
Toyota Motor
Hans Hansen (komponist)

Hans Hansen (født 2. marts 1817, død 1. november 1878) var en dansk musiker, orkesterleder og komponist, der virkede på Fyn, på egnen mellem Svendborg og Fåborg.

Hans far (med samme navn) var lokal smed og dyrlæge, og fik derfor tilnavnet Kursmeden, et navn, som gik i arv til Hans Hansen. Han fødtes i Ulbølle, tæt på Vester Skerninge og Ollerup på en egn med et rigt kulturliv både inden for undervisning og musik. Han startede sin musikalske løbebane tidligt, Han blev undervist af en lokal amatørmusiker og senere af stadsmusikanten Gregers Hjort Simonsen i Svendborg. En overgang var han ansat som lokal medhjælper på Ulbølleegnen for stadsmusikanten, hvis musikdistrikt også omfattede denne egn. Flere gange blev han, ligesom senere Carl Nielsen, tilbudt støtte til at rejse til København for at videreuddanne sig, men han blev boende på egnen hele livet. 

Hans Hansen var en kompetent musiker og virkede som orkesterleder for endog ret store orkestre på op til 15 medlemmer. Der var bud efter ham på hele sydkysten til dans, andre festlige lejligheder og teaterforestillinger både i Fåborg og Svendborg. Også på egnens godser, bl.a. Hvidkilde, Egeskov, Søbysøgård og Valdemars Slot spillede han med sit orkester.

Undervejs komponerede han mange danse og koncertstykker, men det var da han mødte den noget yngre gårdejer og digter Mads Hansen fra nabobyen Vester Skerninge, at han traf sin rigeste åre. Sammen skrev de en lang række sange for de lokale kor og diverse foreninger. Nogle af disse sange blev meget populære i tiden over hele landet. En af dem, ”Sang for unge Krigere”, skal endda være nået helt til Berlin i et arrangement for militærorkester. Den eneste af deres sange, der for alvor huskes i dag er dog Opvaavni (Faa ajle di smaa Blomster), der vist stadig står i hver eneste større sangbog.

Kilder m.m. 
 Sange i Wikisource
 Tidskriftsartikel fra først i 1900-tallet – man kan komme videre til næste side ved at skrive det næste tal i adresselinien
 En forkortet version af artiklen 
 Billede af Hans Hansen
 Mindesten for Hans Hansen
 Om Mads Hansen

Komponister fra Danmark
Personer fra Fyn
Toiletpapir

Toiletpapir er papir på en rulle, som man bruger, når man er færdig med at være på toilettet, for at fjerne overskydende afføring fra området mellem balderne og rundt om anus. En typisk rulle toiletpapir fås med to lag med brydlinjer, men kan fås med 1-5 lag og uden brydlinjer.

Der fældes hver dag 27.000 træer til at lave toiletpapir af. Dette svarer til 15 % af verdens afskovning. Hver person brugte i 2005 i gennemsnit 3,8 kg toiletpapir om året. Det nordamerikanske gennemsnit lå på 23 kg, mens det afrikanske ditto lå på 400 gram pr. person.

Historie  
Kineserne var de første, der udviklede toiletpapir. Ingen ved, hvorfor man begyndte at bruge papir i stedet for blade. Men man ved, at det blev brugt første gang efter år 105, da papiret blev opfundet. Den første skriftlige optegnelse, hvor toiletpapir nævnes, er år 589. Udenlandske opdagelsesrejsende mente i starten, at det var uhygiejnisk at bruge toiletpapir. Før man begyndte at bruge toiletpapir, brugte man uld eller svampe. I middelalderen brugte man kviste, græs eller hø. De første fabrikker, der fremstillede toiletpapir, begyndte at dukke op i 1800-tallet. Det blev hurtigt mere og mere populært. I dag er det normalt at have toiletpapir liggende på/i en holder ved toilettet.

Producenter af toiletpapir
Lotus (SCA)
tork (SCA)
Lambi (Metsä Tissue)
Kleenex

Se også 

 Håndvask
 Retning af toiletpapir
 Toilet

Referencer 

Hygiejneartikler
Papir
Papir
Re-Sepp-ten

"Re-Sepp-ten" er en fodboldsang, der var slagsang for Danmarks fodboldlandshold ved VM-slutrunden i 1986 i Mexico. Sangens tekst er skrevet af Henrik Bødtcher og Jarl Friis-Mikkelsen og musikken af Michael Bruun. Sangen blev udsendt som single af pladeselskabet Replay Records (RES 4000), og var pr. 1997 den mest solgte single i Danmark med 170.000 solgte eksemplarer.

Sangen blev skrevet på en anderledes måde, end sange normalt bliver skrevet. Ekstra Bladet bad sine læsere om at indsende forslag til hvad der skulle med i en landsholdssang. Besvarelserne blev gennemgået af Jarl Friis-Mikkelsen og Henrik Bødtcher og baseret på disse blev teksten til sangen skrevet. Musikken blev lavet af Michael Bruun, og sangen blev indsunget af det danske fodboldlandshold sammen med Dodo Gad fra Dodo & The Dodos og Henrik Stanley Møller fra Danser med Drenge.

Til VM i 2010 genindspillede den japanske popduo Vanilla Beans "Re-Sepp-ten" i en let forkortet udgave. Sangen blev sunget på dansk af duoen, som brugte den originale tekst og musik, men med umiskendelig japansk accent. Den japanske indspilning var inspireret af, at Danmark og Japan skulle mødes i den afsluttende puljekamp ved VM i Sydafrika.

"Re-Sepp-ten" er et manipuleret ord af "recepten". Man udskiftede "cep" med "Sepp", fordi det er fornavnet på den daværende landsholdstræner, Sepp Piontek. Ved at sætte "Sepp" ind i stedet for "cep" gav man dette opdigtede ord en helt bestemt betydning. Betydningen er recepten på et godt fodboldlandshold, fordi det var Sepp Piontek der kickstartede de gyldne år for "Danish Dynamite".

Referencer

Eksterne henvisninger 
 "Re-Sepp-Ten" og historien bag danske fodboldslagsange gennem tiden 

Fodboldsange
Sange fra 1986
Danmarks fodboldlandshold
ObjectDock

ObjectDock er et computerprogram til Windows-systemer udviklet af StarDock, der viser en holder til genveje nederst på skærmen. Den kan både vise programmer, filer og mapper, åbne vinduer, ikoner fra systembakken og små tilføjelsesprogrammer, såsom vejr og ur. ObjectDock findes i både en gratis og betalt version (Free og Plus), hvor den betalte bl.a. giver mulighed for at have genvejene fordelt i faneblade. Den indeholder også funktioner til helt at erstatte processlinien.
ObjectDock er inspireret af den dock, som er i Mac OS som en indbygget del af styresystemet. Den har også som standard samme effekt med at forstørre ikoner nær musen.

Eksterne henvisninger 
ObjectDock's hjemmeside (på engelsk)
StarDock's hjemmeside (på engelsk)

Windows-software
Fri software
Lexington

Lexington har flere betydninger:

 Amerikanske byer
 Lexington, Kentucky, den største "Lexington"
 Lexington, Massachusetts, den ældste amerikanske "Lexington"
 Lexington, Alabama
 Lexington, Californien, nu en spøgelsesby
 Lexington, Georgia
 Lexington, Illinois
 Lexington, Indiana
 Lexington, Carroll County, Indiana
 Lexington, Kansas
 Lexington, Maine
 Lexington, Michigan
 Lexington, Minnesota
 Lexington, Mississippi
 Lexington, Missouri
 Lexington, Nebraska
 Lexington, New York
 Lexington, North Carolina
 Lexington, Ohio
 Lexington, Oklahoma
 Lexington, Oregon
 Lexington, South Carolina
 Lexington County, South Carolina
 Lexington, Tennessee
 Lexington, Texas
 Lexington, Virginia
 Lexington (plantation), Virginia
 Lexington Avenue (Manhattan), en gade i New York City

Skib
 USS Lexington (CV-2) – amerikansk hangarskib under 2. verdenskrig som blev sænket af japanerne.
Tour of California 2008

Tour of California 2008 var den tredje udgave af et otte-dags, 1045 km langt etapeløb. Begivenheden blev arrangeret mellem 17. februar til 24. februar 2008.

Etaper

Prolog, 17. februar, Palo Alto – Stanford University, 3.4 km

1. etape, 18. februar, Sausalito – Santa Rosa, 156 km

2. etape, 19. februar, Santa Rosa – Sacramento, 186 km

3. etape, 20. februar, Modesto – San José, 165 km

4. etape, 21. februar, Seaside – San Luis Obispo, 218 km

5. etape, 22. februar, Solvang, 24 km

6. etape, 23. februar, Santa Barbara – Santa Clarita, 169.6 km

7. etape, 24. februar, Santa Clarita – Pasadena, 150 km

Resultater

Sammenlagt

Ungdomskonkurrencen

Bjergkonkurrencen

Sprintkonkurrencen

Holdkonkurrencen

Trøjernes fordeling gennem løbet 

Cykelløb i 2008
2008
Kornblomst

 
Kornblomst (Centaurea cyanus) er en 40-100 centimeter høj urt, der vokser som ukrudt i kornmarker.

Beskrivelse 
Kornblomst er en énårig, urteagtig plante med en slank, opret vækst. Planten danner først en roset af grundstillede blade. De kan af og til afvige fra stængelbladene ved, at bladpladerne danner flige ved stilken. Stænglerne er beklædt med stive hår, og de bærer spredtstillede blade. Bladene er smalt lancetformede med hel rand. Over- og undersiderne er ensartet grågrønne.

Blomstringen sker i juni-september, hvor man ser de endestillede kurve. Kurvsvøbene har frynsede, lysebrune-mørkebrune rande. De enkelte blomster er rørformede og klart blå i yderkanten af kurven, mens de midterste kan være lidt mørkere og mere violette i farven. Frugterne er nødder med håragtig fnok.

Rodnettet består af en dybtgående pælerod med talrige siderødder.

Højde x bredde og årlig tilvækst: 0,75 x 0,25 m (75 x 25 cm/år). Målene kan bruges til beregning af planteafstande i fx haver.

Galleri

Voksested 

Arten formodes at have haft sit oprindelige hjemsted i lyse ege-fyrreskove, hvor agerbruget opstod i den Frugtbare Halvmåne. Under alle omstændigheder er den fulgt med som ukrudt under dyrkningen af emmer, enkorn og senere hvede og rug.

Ved en optælling af ukrudtsarter i agrene på et dyrkningsområde fra yngre stenalder ved Isars udmunding i Donau fandt man arten sammen med bl.a.: ager-gåseurt, ager-hejre, ager-stenfrø, almindelig fuglegræs, burre-snerre, enårig knavel, enårig rapgræs, gold hejre, klinte, læge-stefrø, muse-vikke, rug-hejre, smalbladet vikke, sommer-adonis, tadder-vikke, tag-hejre, tofrøet vikke og vellugtende kamille

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet

Kilder 
 Signe Frederiksen et al., Dansk flora, 2. udgave, Gyldendal 2012. .

Ukrudtsplanter
Haveplanter
Blå blomster
Bibliotek.dk

bibliotek.dk giver borgerne et samlet overblik over materialer på de offentlige danske biblioteker – og mulighed for at bestille til afhentning på eget bibliotek. Sitet håndterer 1,5 millioner bestillinger om året (2017). Den underliggende database rummer pr. august 2018 13.955.897 poster og opdateres dagligt.bibliotek.dk udvikles og drives af  DBC A/S for Kulturministeriet og finansieres af den danske stat ved finanslovsbevilling.

Indhold i basen 
bibliotek.dk-basen er de danske bibliotekers nationalkatalog på nettet – med bibliografiske poster for materialer, der er udgivet i Danmark eller findes på de offentlige danske biblioteker, dvs. folkebiblioteker,  universitetsbiblioteker, Det Kongelige Bibliotek og mange  fag- og uddannelsesbiblioteker.

bibliotek.dk omfatter blandt andet registreringer af:
 materialer på danske folkebiblioteker og forskningsbiblioteker: bøger, tidsskrifter, aviser, musik, noder, video, cd-rom, lydbøger og materialer på nettet (e-bøger, tekster, musik, film, noder etc.)
 bøger, tidsskrifter og aviser, udkommet i Danmark siden 1970 – og langt de fleste bøger tilbage til 1482
 større artikler i aviser og tidsskrifter fra 1945
 anmeldelser i aviser og tidsskrifter fra 1949.

Historie 
Kulturminister Elsebeth Gerner Nielsen præsenterede i oktober 1998 en vision om elektronisk adgang for alle borgere til de danske biblioteker. I samarbejde med Biblioteksstyrelsen (i dag Slots- og Kulturstyrelsen) gik DBC i gang med at udvikle bibliotek.dk som et ’Danbib for alle’, hvor de biblioteksprofessionelles base Danbib skulle gøres tilgængelig for almindelige brugere via internettet.

I biblioteksloven fra år 2000 hedder det, at ”Staten bidrager til, at den nationale fælles bibliotekskatalog i videst muligt omfang stilles til rådighed for enhver ved adgang via internet” (§ 16 stk. 2).

Første version af bibliotek.dk gik i luften 31. oktober 2000. I januar 2003 rundede antallet af bestillinger en million, og den store interesse for at låne materialer på tværs af landet fik samme år Biblioteksstyrelsen til at starte en kørselsordning mellem bibliotekerne.

Lige som omfanget af databasen er vokset, er også funktionaliteten på sitet udbygget væsentligt siden første version. For eksempel er tilføjet link til anmeldelser, visning af forsider, særlige søgesider til artikler, musik mv. samt mulighed for at blive inspireret af, hvad andre har lånt, og sitet er blevet tilpasset til brug på mobiltelefon og tablet. Seneste større ændring blev lanceret i november 2013 med nyt design samt ændring af hele det underliggende setup til serviceorienteret arkitektur.

Litteratur

Referencer

Eksterne henvisninger 
 bibliotek.dk
 Bekendtgørelse af lov om biblioteksvirksomhed (Biblioteksloven)
 Oversigt over litteratur om bibliotek.dk's historie

Danmarks informationskataloger
Internetportaler fra Danmark
Islams hellige skrifter

Islams hellige skrifter er de bøger muslimer tror Allah dikterede til profeterne. De er:

 Suhuf-i-Ibrahim
 Tawrat
 Zabur
 Injil
 Koranen

Hellige skrifter
Qiyâmah

Qiyâmah er det islamske koncept om dommedag. Troen på dommedagen er grundlæggende i islam, og prøvelserne associeret med Qiyâmah er nøje beskrevet både i Koranen og i hadith. Ifølge Koranen vil alle mennesker blive holdt ansvarlige for sine handlinger ved dommedag.

Islamisk eskatologi
Arabiske ord
Khums

Khums betyder femtedel på arabisk, og i shiisme betegner det de troendes pligt til at betale en femtedel af det de ejer til det muslimske fællesskab. Shia-muslimer anser khums for at være en af islams grene.

Islam

mzn:خمس (خلخال)
Årstiderne (Klovn-afsnit)

"Årstiderne" er 9. afsnit i den første sæson af den danske sitcomserie Klovn.

Afsnittet er instrueret af Mikkel Nørgaard og skrevet af Casper Christensen.

Handling 

Mia og Frank kommer hjem fra ferie og opdager, at Aarstiderne har leveret kasser til dem imens de var væk, og nu er frugten rådden. Frank forsøger at få afklaret sagen med Aarstiderne og ender med at pynte lidt på sandheden for at stille sig selv i et bedre lys. 

Samtidig planlægger Frank og Casper at springe i faldskærm. De er begge enige om, at de vil springe solospring, men da Frank ikke føler sig helt tryg, vil han hellere springe tandem med deres instruktør, Lasse Spang Olsen. Lasse tager trøjen af og ligger sig på Franks ryg for at demonstrere. Dette finder Frank ubehageligt, og vælger at springe solo alligevel.

Imens er sagen med Aarstiderne blevet afklaret. De har fyret buddet på baggrund af Franks løgnehistorie, og han bliver advaret om, at buddet er tidligere voldsdømt, så Frank bør undgå kontakt med ham. På dagen for Caspers og Franks faldskærmsspring viser det sig, at det er buddet fra Årstiderne der har pakket deres faldskærme, og nu vil Frank alligevel gerne springe tandem.

Hovedskuespillere 
Frank : Frank Hvam
Casper : Casper Christensen
Mia : Mia Lyhne
Iben : Iben Hjejle

Øvrige medvirkende 
Lasse : Lasse Spang Olsen
Nabo : Bill Nohani
Bud fra Årstiderne : David Dencik
Chef fra Årstiderne : Christian Hjejle

Klovn-afsnit
Oliver Shanti

Oliver Shanti (født Ulrich Schulz den 16. november 1948 i Hamborg, død marts 2016) var en New Age-musiker, der med sin gruppe Oliver Shanti & Friends udgav adskillige cd'er, f.eks. " Circles of Life", "Tai Chi", "Seven Times Seven", "Alhambra", "Listening to the Heart", "Medicine Power" og "Rainbow Way". 

Han var fra 2002 til 2008 eftersøgt af det tyske politi i München, anklaget for seksuelt misbrug af børn.  Efter hans udlevering fra Portugal til Tyskland, blev han idømt flere års fængsel i december 2009.

Straffesag 
I 2002 udstedte det tyske politi en arrestordre, med en dusør på €3000, da han er under mistanke for at stå i spidsen for en organisation, dømt for mere end 1100 tilfælde af pædofili. Han blev i 2008 genkendt på den tyske ambassade i Lissabon, efterfølgende pågrebet og idømt seks år og ti måneders fængsel.

Diskografi 
 Listening To The Heart (1987)
 Rainbow Way (1988)
 Waiting on the Sun (1990)
 Tai Chi (1993) CD 
 Well Balanced (1995)
 Tai Chi Too (1996) CD
 Circles Of Life: The Best Of Oliver Shanti (1997)
 Shaman (1997)
 Seven Times Seven (1998)
 Buddha and Bonsai (1999) CD
 Tibetiya (1999) CD
 Meditative Music (1999)
 Alhambra
 Medicine Power (2000)

Referencer 

Musikere fra Tyskland
Personer fra Hamborg
Tommelfinger

En tommelfinger – nogle gange forkortet til tommel – eller 1. finger (latin: pollex) er den "inderste" finger på en menneskehånd. Den adskiller sig fra de øvrige fingre ved at kunne bøjes i en anden retning, hvorved mennesket kan gribe fat om genstande og dermed manipulere dem. Ud over mennesket har også andre dyrearter en tommelfinger, især primater som gorilla, chimpanse og orangutang, men også koala, panda og opossum.

Tommelfingeren i kulturen 

Man bruger ofte udtrykket: "Ti tommelfingre" for en person, der er meget klodset, hvilket henviser til en beskeden evne til at kunne manipulere fx redskaber.

Tommelfingeren anvendes til at markere en positiv holdning eller støtte, når den stikkes opad. Man taler i så fald om at vise "tommelen op" (fra engelsk: "thumbs up").

Desuden anvendes den fremviste tommelfinger, evt. mens hele armen bevæges frem og tilbage, som et tegn for ønsket om at blive taget med op at køre som blaffer. Man taler i denne forbindelse undertiden ligefrem om at "tomle".

Begge de to sidstnævnte anvendelser kendes fra store dele af verden.

Eksterne henvisninger 

Bevægeapparatets anatomi